CELEX: 22005D0102
Language: hu
Date: 2005-07-08 00:00:00
Title: Az EGT-Vegyesbizottság 102/2005 határozata ( 2005. július 8. ) az EGT-megállapodás IV. mellékletének (Energia) módosításáról

24.11.2005   
            
            
               HU
            
            
               Az Európai Unió Hivatalos Lapja
            
            
               L 306/34
            
         
      AZ EGT-VEGYESBIZOTTSÁG
   
   102/2005 határozata
   (2005. július 8.)
   az EGT-megállapodás IV. mellékletének (Energia) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodásra (a továbbiakban: a megállapodás), amelyet az Európai Gazdasági Térségről szóló megállapodás kiigazításáról szóló jegyzőkönyvvel módosított és különösen annak 98. cikkére,
   mivel:
   
               (1)
            
            
               Az EGT-Vegyesbizottság 2005. március 11-i 43/2005 határozata (1) módosította a megállapodás IV. mellékletét.
            
         
               (2)
            
            
               A belső villamosenergia-piacon a megújuló energiaforrásokból előállított villamos energia támogatásáról szóló, 2001. szeptember 27-i 2001/77/EK európai parlamenti és tanács irányelvet (2) be kell építeni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás IV. mellékletének 18. pontja (2422/2001/EK európai parlamenti és tanácsi rendelet) után az alábbi pontot kell beilleszteni:
   
      
                  „19.
               
               
                  
                     32001 L 0077: Az Európai Parlament és a Tanács 2001. szeptember 27-i 2001/77/EK irányelve a belső villamosenergia-piacon a megújuló energiaforrásokból előállított villamos energia támogatásáról (HL L 283., 2001.10.27., 33. o.).
                  E megállapodás alkalmazásában ezen irányelv rendelkezéseit a következő kiigazításokkal kell alkalmazni:
                  
                              a)
                           
                           
                              ezen irányelv hatálya nem terjed ki Liechtensteinre;
                           
                        
                              b)
                           
                           
                              a 3. cikk (2) bekezdésében a »2002. október 27-ig« szövegrész, valamint a 3. cikk (3) bekezdésében, az 5. cikk (1) bekezdésében és a 6. cikk (2) bekezdésében a »2003. október 27-ig« szövegrész helyébe »az EGT-Vegyesbizottság 2005. július 8-i 102/2005 határozatának hatálybalépését követő hat hónappal« szövegrész lép;
                           
                        
                              c)
                           
                           
                              a 3. cikk (2) bekezdésének második francia bekezdésében a »Közösség« szó helyébe az »EFTA-államok« kifejezés lép;
                           
                        
                              d)
                           
                           
                              az 1. jegyzőkönyv 8. bekezdése a 3. cikk (4) bekezdésének második francia bekezdésére nem alkalmazandó;
                           
                        
                              e)
                           
                           
                              a 4. cikk (1) bekezdésében »a Szerződés 87. és 88. cikke« szövegrész helyébe »az EGT-megállapodás 61. és 62. cikke« szövegrész lép. »A Szerződés 6. és 174. cikke« szövegrész helyébe »az EGT-megállapodás 73. cikke« szövegrész lép;
                           
                        
                              f)
                           
                           
                              a melléklet a következőkkel egészül ki:
                              
                                          »Izland
                                       
                                       
                                          5,58
                                       
                                       
                                          99,90
                                       
                                       
                                          99,50 (3)
                                          
                                       
                                    
                                          Norvégia
                                       
                                       
                                          110,95
                                       
                                       
                                          96,30
                                       
                                       
                                          90,00 (4)«
                                       
                                    
                        
            
   2. cikk
   A 2001/77/EK irányelvnek az Európai Unió Hivatalos Lapja EGT-kiegészítésében kihirdetendő izlandi és norvég nyelvű szövege hiteles.
   3. cikk
   Ez a határozat 2005. július 9-én lép hatályba, amennyiben a megállapodás 103. cikkének (1) bekezdésében előírt értesítéseket eljuttatták az EGT-Vegyesbizottsághoz (5).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében ki kell hirdetni.
   
      Kelt Brüsszelben, 2005. július 8-án.
      
         
            az EGT-Vegyesbizottság részéről
         
         
            az elnök
         
         Nikolaus von LIECHTENSTEIN herceg
      
   
   
      (1)  HL L 198., 2005.7.28., 45. o.
   
   
      (2)  HL L 283., 2001.10.27., 33. o. A 2003-as csatlakozási okmánnyal módosított irányelv.
   
      (3)  Az Izlandra vonatkozó érték attól függ, hogy történik-e változás az egyéb villamosenergia-rendszerekkel történő összekapcsolódás terén. Az éghajlati tényezőknek a vízenergiából származó villamosenergia-termelésében betöltött jelentős szerepe, a villamosenergia-szükséglet és az átvitelben jelentkező kiesések miatt a 2010-re vonatkozó számadatokat egy, a hidrológiai és éghajlati feltételeken alapuló hosszú távú modell segítségével szükséges kiszámítani.
   
      (4)  Ahhoz, hogy Norvégia képes legyen elérni a kitűzött 90 %-os értéket, villamosenergia-fogyasztásának növekedése nem haladhatja meg az évi 1 %-ot. Ez annak a megközelítőleg 6–7 TWh-s, megújuló energiaforrásokon alapuló új villamosenergia-termelési kapacitásnak felel meg, amely 1997 és 2010 között jön létre.
   A norvég vízenergia-termelés jelentős ingadozása miatt szükségessé válhat, hogy Norvégia az irányérték teljesítéséről készült jelentésekben az átlagos vízenergia-termelési kapacitást vegye figyelembe.”
   
      (5)  Alkotmányos követelmények merültek fel.